סטיבן מופאט

סטיבן מופאט (באנגלית: Steven Moffat; נולד ב-18 בנובמבר 1961) הוא תסריטאי ומפיק טלוויזיה סקוטי.

עבודתו הראשונה בטלוויזיה הייתה סדרת הדרמה לנוער "שיגעון של עיתון". הסיטקום הראשון שכתב, "צחוק בצד", הושפע מסיום נישואיו הראשונים, ואילו הסיטקום "זיווגים" שכתב בהמשך התבסס על התפתחות מערכת היחסים שלו עם מפיקת הטלוויזיה סו ורטו. בנוסף כתב את "גיר", סיטקום המתרחש בבית ספר מקיף בהשראת חוויותיו כמורה לאנגלית.

כמעריץ של "דוקטור הו", כתב מופאט מספר פרקים לסדרה המחודשת, ומילא את מקומו של ראסל טי דייוויס ככותב הראשי והמפיק בפועל כאשר החלה הפקת העונה החמישית ב-2009. הוא אחד מיוצרי "שרלוק", עיבוד לסיפורי הבלש שרלוק הולמס.
רבות מהתוכניות עליהן עבד זכרו בפרסים, לרבות פרס באפט"א ופרס הוגו עבור כמה מהפרקים אשר כתב ל"דוקטור הו". ב-2012 זכה ב"פרס באפט"א מיוחד".

ביוגרפיה
מופאט נולד בפרייסלי, סקוטלנד, ולמד בבית הספר התיכון קמפיל. הוא למד באוניברסיטת גלאזגו, שם היה מעורב בתחנת הטלוויזיה של הסטודנטים. לאחר שקיבל תואר שני באנגלית, הוא עבד כמורה במשך שלוש שנים וחצי. בתחילת שנות השמונים כתב מחזה בשם "אזור מלחמה" ומחזמר בשם "איש הסכינים".

אביו, ביל מופאט, היה מורה ראשי בבית ספר יסודי; כשבבית הספר צולמה סדרה בסוף שנות השמונים, הוא ציין בפני המפיקים כי יש לו רעיון לסדרת טלוויזיה אודות עיתון בית ספר. המפיקים ביקשו ממנו תסריט לדוגמה, וביל מופאט הסכים בתנאי שבנו יכתוב אותו. המפיקה סנדרה הסטי אמרה כי "זהו התסריט הראשון הטוב ביותר" שקראה אי פעם.

כתוצאה מכך נוצרה סדרת הנוער "שיגעון של עיתון", אשר הוקרנה במשך חמש עונות, בין השנים 1989 עד 1993; מופאט כתב את כל ארבעים ושלושה הפרקים. הסדרה זכתה בפרס באפט"א על עונתה השנייה.

במהלך הפקת העונה השנייה של "שיגעון של עיתון", מופאט חווה משבר בעקבות גירושיו מאשתו הראשונה.

 דוקטור הו 
מופאט, מעריץ סיפורי "דוקטור הו" מילדותו, תרם לראשונה באופן מקצועי לדוקטור הו בסיפור הפרוזה "תקלות המשכיות", אשר פורסם בשנת 1996 במסגרת אוסף סיפורים קצרים אודות הדמות. בשנת 1999 כתב את הפארודיה "דוקטור הו וקללת המוות הקטלני", אשר שודרה במסגרת יום הצדקה הטלוויזיוני של קומיק רליף. המפיקה השותפה של אותו אירוע הייתה אשתו הטרייה של מופאט, סו ורטו.

בשנת 2004, מופאט הוחתם לכתוב לסדרה המחודשת של דוקטור הו. הוא הפך מפורסם, לפי הגארדיאן, בכתיבת הפרקים ה"חכמים והאפלים יותר" של ארבע העונות הראשונות של הסדרה. בעונה הראשונה כתב את הסיפור בעל שני החלקים "הילד הריק" וכן הפרק העוקב לו "הדוקטור רוקד". מאוחר יותר אמר מופאט כי חיכה ארבעים שנים על מנת לראות את שמו מופיע יחד עם מנגינת הפתיחה המפורסמת. הוא כתב פרק לכל אחת משתי העונות שלאחר מכן: "האישה שבאח" שהופיע במסגרת העונה השנייה, ו"מצמוץ" במסגרת העונה השלישית.
ממוזער|סטיבן מופאט לצד מאט סמית, הדוקטור האחד עשר, בכנס קומיק קון 2012
מופאט זכה בפרס הוגו עבור תצוגת הדרמה הקצרה הטובה ביותר שלוש שנים ברציפות בזכות פרקים אלו. "האישה שבאח" ו"מצמוץ" היו מועמדים לפרס נבולה. "מצמוץ" אף זיכה אותו בפרס באפט"א ככותב הטוב ביותר, ובפרס באפט"א הוולשי לתסריטאי הטוב ביותר. בסקר שערך מגזין דוקטור הו בשנת 2007, נבחר מופאט ככותב הטוב ביותר ו"מצמוץ" כסיפור הטוב ביותר. מופאט אף כתב את פרק הספיישל של שנת 2007 לילדים נזקקים, "התרסקות זמן".

בשנת 2008 כתב סיפור בשני חלקים לדוקטור הו, "שקט בספרייה" ו"יער המתים", מה שהפך אותו ואת ראסל טי דייוויס, המפיק בפועל של הסדרה, לשני הכותבים היחידים אשר כתבו תסריטים לכל ארבע העונות של הסדרה המחודשת. במרץ 2008, אמר דייוויס כי הוא מרבה לשכתב תסריטים של כותבים אחרים, אך הוא לא "נגע באף מילה" מפרקיו של מופאט. תסריטיו של מופאט עבור העונה הרביעית הביאו למועמדות רביעית ברציפות לפרס הוגו, אף על פי שלא זכה בו.

במאי 2008 הודיע BBC כי מופאט יחליף את ראסל טי דייוויס ככותב הראשי והמפיק בפועל של העונה החמישית של הסדרה המחודשת, אשר שודרה ב-2010, אף על פי שדייוויס יזם פגישות עם מופאט על כך עוד ביולי 2007. בתגובה למינויו אמר מופאט כי "חובתו של כל אזרח בריטי היא לבוא לעזרת הטארדיס". ההפקה באחריות מופאט החלה ביולי 2008. ככותב ראשי ומפיק בפועל, הוא היה מעורב בליהוקו של מאט סמית כדוקטור ה-11. סמית הופיע לראשונה בסוף פרק הסיום של דייוויס ודייוויד טננט, החלק השני של "סוף הזמן", בקטע קצר שלאחר סצנת ההתחדשות - אותה השאיר דייוויס למופאט לכתוב בעצמו. מופאט כתב אותה ב"עשר דקות" כ"התלוצצות כיפית עם הדוקטור".

בנוסף לפרקים הטלוויזיוניים, מופאט כתב סיפורים לסדרת סיפורי דוקטור הו, כשתרם את מקבץ הסיפורים הקצרים "מה עשיתי בחופשת חג המולד מאת סאלי ספארו" לספר שיצא בשנת 2006, ועליו מבוסס הפרק "מצמוץ"; "זווית העין" בשנת 2007; וכן "מכתב מהדוקטור" שפתח את הספר של 2009.

 שרלוק 
ממוזער|מארק גאטיס וסטיבן מופאט, יוצרי הסדרה, בכנס קומיק קון 2013
במהלך נסיעותיהם מלונדון לקארדיף עבור עבודתם על דוקטור הו, יצרו מופאט ומארק גאטיס עדכון עכשווי לשרלוק הולמס, בשם שרלוק. בנדיקט קמברבאץ' לוהק כשרלוק ומרטין פרימן כד"ר ווטסון. פיילוט באורך 60 דקות, אשר כתב מופאט, צולם בינואר 2009. הפיילוט לא שודר אך שלושה פרקים של שעה וחצי אושרו. מופאט כתב את הראשון מביניהם, "חקירה בוורוד".

עונתה השנייה של הסדרה שודרה בינואר 2012, כשמופאט כותב את "שערורייה בבלגרביה". עונה שלישית שודרה ב-2014, והרביעית שודרה בתחילת שנת 2016, בה כתב את הפרק השני, והיה אחד מכותביו של השלישי.

הסדרה זכתה להצלחה רבה ברחבי כל העולם, אך ביקורות שליליות התגברו עם הזמן ונטען שהסדרה כבר לא מה שהייתה בשלוש העונות הראשונות שלה.

 דרקולה 
באוקטובר 2016 עלתה לאוויר הפקה משותפת של נטפליקס ושל BBC1 בשם "דרקולה" שנכתבה על ידי מופאט וגאטיס על בסיס הרומן דרקולה מ-1897 מאת ברם סטוקר במרץ 2019 מופאט הודיע שהפקת הסדרה עומדת להתחיל. ב-1 בינואר 2020 הסדרה התחילה את שידוריה ב-BBC1 במשך 3 ימים רצופים. שלושת פרקים אלו עלו לנטפליקס ב-4 בינואר אותה שנה.

 עבודותיו 
שנה הפקה הערות רשת שידורשיגעון של עיתון43 פרקים (1989–1993)ITVStay Lucky"The Devil Wept in Leeds" (1990)ITVצחוק בצד13 פרקים (1991–1995)BBC2Murder Most Horrid"Overkill" (1994)
"Dying Live" (1996)
"Elvis, Jesus and Zack" (1999)BBC2גיר12 פרקים (1997)BBC1דוקטור הו וקללת המוות הקטלניספיישל קומיק רליף (1999)BBC Oneזיווגים28 פרקים (2000–2004)BBC 2BBC 3דוקטור הוהילד הריק / הדוקטור רוקד (2005)
האישה שבאח (2006)
מצמוץ (2007)
קריסת הזמן (מיני פרק לילדים נזקקים, 2007)
שקט בספרייה / יער המתים (2008)
סוף הזמן (2010) (סצנה אחרונה, ללא קרדיט)
השעה האחת עשרה (2010)
המפלצת שמתחת (2010)
זמן המלאכים / בשר ואבן (2010)
הפנדוריקה נפתחת / המפץ הגדול (2010)
מזמור חג המולד (2010)
חלל / זמן (מיני פרק לתרומה, 2011)
האסטרונאוט הבלתי אפשרי / יום הירח (2011)
איש טוב הולך למלחמה / בוא נהרוג את היטלר (2011)
חתונתה של ריבר סונג (2011)
הדוקטור, האלמנה וארון הבגדים (2011)
מוסדם של הדלאקים (2012)
המלאכים כובשים את מנהטן (2012)
אנשי השלג (2012)
הפעמונים של סנט ג'ון (2013)
שמו של הדוקטור (2013)
 לילו הדוקטור (פריקוול בן כ-7 דקות, 2013)
יומו של הדוקטור (ספיישל 50 שנה לסדרה, 2013)
 "זמנו של הדוקטור" (2013)
נשימה עמוקה (2014)
לתוך הדאלק (2014)
הקשב (2014)
פריצת זמן (2014)
אב הבית (2014)
מים עכורים\ מוות בגן עדן (2014)
חג המולד האחרון (2014)
שוליית המכשף\ ידיד המכשפה (2015)
הנערה שמתה (2015)
פלישת הזייגונים\ היפוך הזייגונים (2015)
נשלח מגן עדן\ נלקח מגהנום (2015)
הבעלים של ריבר סונג (2015)
שובו של דוקטור מיסטירו (2016)
הטייס (2017)
אקסטירימיס (2017)
מספיק עולם וזמן\ הדוקטור נופל (2017)
היו היה פעמיים (2017)BBC Oneג'קיל6 פרקים (2007)BBC Oneשרלוק"חקירה בוורוד" (פיילוט, 2009)
"חקירה בוורוד" (2010)
"שערורייה בבלגרביה" (2012)
 "סימן לשלושה" (2014) (ביחד עם סטיבן תומפסון ומארק גאטיס)
 "הנדר האחרון שלו" (2014)
הכלה המתועבת (2016) (ביחד עם מארק גאטיס)
הבלש השקרן (2017)
הבעיה האחרונה (2017) (ביחד עם מארק גאטיס)BBC Oneדרקולהמיני סדרה (2020) (ביחד עם מארק גאטיס)BBC Oneאשתו של הנוסע בזמןסדרת טלוויזיה (2022; בת 8 פרקים)HBOמבפניםמיני-סדרה (2022, 4 פרקים)BBC One ונטפליקסשעת השטן (אנ')סדרה (2022, 6 פרקים)אמזון פריים וידאו2024מבטלים את דאגלס (אנ')מיני-סדרה, 4 פרקיםITV1

 פרסים ומועמדויות 
 שנה פרס עבודה קטגוריה תוצאה אזכור1991פרס באפט"אשיגעון של עיתוןתוכנית הילדים הטובה ביותר (בידור / דרמה) Royal Television Society Awardsתוכנית הילדים הטובה ביותר 1992פרס באפט"אתוכנית הילדים הטובה ביותר 1995Bronze Rose of Montreux"צחוק בצד"קומדיה 2003British Comedy Awards"זיווגים"סדרת הקומדיה הטובה ביותר 2006פרס הוגו"דוקטור הו": "הילד הריק"/"הדוקטור רוקד"פרס הוגו לתצוגת הדרמה הקצרה הטובה ביותרפרס נבולה"דוקטור הו": "האישה שבאח"התסריט הטוב ביותר2007פרס הוגותצוגת הדרמה הקצרה הטובה ביותרWriters' Guild of Great Britain"דוקטור הו", עונה שלישיתאופרת הסבון / סדרת הטלוויזיה הטובה ביותר (ביחד עם כריס צ'יבנול, פול קורנל, ראסל טי דייוויס, הלן ריינור וגרת' רוברטס)פרס נבולהדוקטור הו: "מצמוץ"התסריט הטוב ביותר2008British Academy Television Awardהכותב הטוב ביותרפרס הוגותצוגת הדרמה הקצרה הטובה ביותרבאפט"א הוולשיהתסריטאי הטוב ביותרבאפט"א סקוטלנד דוקטור הוכתיבה עבור סרט או טלוויזיה2009פרס הוגודוקטור הו: "שקט בספרייה"/"יער המתים"תצוגת הדרמה הקצרה הטובה ביותרWriters' Guild of Great Britain Awardדוקטור הו, עונה רביעיתתוכנית הדרמה הטובה ביותר (עם ראסל טי דייוויס)2011פרס הוגודוקטור הו: "הפנדוריקה נפתחת"/"המפץ הגדול"תצוגת הדרמה הקצרה הטובה ביותרדוקטור הו: "מזמור חג המולד"תצוגת הדרמה הקצרה הטובה ביותרפרס אמי לתוכנית פריימטייםשרלוק חקירה בוורודפרס אמי לתוכנית פריימטיים על כתיבה יוצאת דופן עבור מיני סדרה, סרט או ספיישל דרמטי פרס סטלייטהרפתקאות טינטין: תעלומת החד-קרן  (בשיתוף עם אדגר רייט וג'וש קורניש) העיבור התסריטאי הטוב ביותר2012פרס אנני פרס אנני על כתיבת פיצ'רפרס הוגודוקטור הו: "איש טוב הולך למלחמה"תצוגת הדרמה הקצרה הטובה ביותרBritish Academy Television Craft Awardsשרלוק: "שערורייה בבלגרביה"הכתיבה הטובה ביותרפרס מיוחדפרס אמי לתוכנית פריימטייםשרלוק: "שערורייה בבלגרביה"פרס אמי לתוכנית פריימטיים על כתיבה יוצאת דופן עבור מיני סדרה, סרט או ספיישל דרמטי

 ראו גם 
 דוקטור הו
 שרלוק
 זיווגים

 קישורים חיצוניים 


 Steven Moffat ביוגרפיה אודות סטיבן מופאט באתר Hartswood Films. 
 The Moff אתר מעריצים. 



 הערות שוליים 

קטגוריה:בוגרי אוניברסיטת גלאזגו
קטגוריה:זוכי פרס באפט"א: אישים
קטגוריה:סופרים ויוצרים זוכי פרס הוגו
קטגוריה:סקוטים
קטגוריה:שרלוק הולמס
קטגוריה:דוקטור הו
קטגוריה:זוכי אמי בפריים טיים: תסריט למיני סדרה או לסרט טלוויזיה
קטגוריה:זוכי אמי בפריים טיים: הפקת סרט טלוויזיה
קטגוריה:בריטים שנולדו ב-1961